Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (ETA:n kannalta merkityksellinen teksti)



Virallinen lehti nro C 138 , 13/06/2003 s. 0002 - 0004



Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (2003/C 138/02) (ETA:n kannalta merkityksellinen teksti) Tuen numero: XT 34/02 Jäsenvaltio: Italia Alue: Piemonte Tukiohjelman nimike tai yksittäisen tuensaaneen yrityksen nimi: Jatkuvaa koulutusta koskevat säännöt - Laki nro 236/93 - Työmarkkinaosapuolten kesken sovitut yritys-, ala- ja aluekohtaiset koulutussuunnitelmat - vuosi 2002 Oikeusperusta: Deliberazione della giunta regionale del Piemonte n. 76-5853 del 15.4.2002 Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 12584655,43 euroa (24367290770 Italian liiraa) Tuen enimmäisintensiteetti: Asetuksen (EY) N:o 68/2001 4 artiklan 2-6 kohdan mukaisesti. Tuki myönnetään, jos koulutusjakso toteutetaan kokonaisuudessaan sääntöjen mukaisesti, korvauksena koulutuksen toteuttamisesta aiheutuneista tukikelpoisista kustannuksista, jotka on näytetty toteen, suhteessa toteutettuun toimintaan ja seuraavien enimmäisintensiteettien mukaisesti: >TAULUKON PAIKKA> >TAULUKON PAIKKA> Taulukon intensiteettejä korotetaan 10 prosenttiyksiköllä, jos tuettava toiminta on koulutusta asetuksen (EY) N:o 68/2001 2 artiklan g alakohdassa määritellyille epäedullisessa asemassa oleville työntekijöille. Täytäntöönpanopäivä: 12.6.2002 Tukiohjelman tai yksittäisen tuen kesto: joulukuuhun 2003 asti. Tuen tarkoitus: Tukiohjelma koskee sekä yleis- että erityiskoulutusta. Asetuksen (EY) N:o 68/2001 2 artiklan e alakohdan mukaisesti - yleiskoulutuksella tarkoitetaan koulutusta, johon sisältyvää opetusta voidaan hyödyntää muullakin tavoin kuin ainoastaan tai pääasiassa tuetun yrityksen työntekijän nykyisessä tai tulevassa työtehtävässä ja josta saatava pätevyys on yleisesti ottaen siirrettävissä muihin yrityksiin tai muille työelämän aloille, - erityiskoulutuksella tarkoitetaan teoreettista ja käytännön opetusta, jota voidaan hyödyntää tuetun yrityksen työntekijän nykyisessä tai tulevassa tehtävässä. Tämän tukiohjelman soveltamiseksi täsmennetään, että: - "yleiskoulutus" sisältää koulutuksen, jonka suorittamisesta annetaan yleinen pätevyys- tai ammattitodistus, sekä useamman yrityksen yhteisesti järjestämät koulutustilaisuudet, joihin osallistuu samanaikaisesti kahden tai useamman yrityksen työntekijöitä ja/tai omistajia, jotka voivat olla samalta tuotannonalalta, - "erityiskoulutukseen" sisältyy koulutus, joka on tarkoitettu yhden yrityksen työntekijöille ja/tai omistajille. "Yleiskoulutuksen" osalta viitataan liitteenä olevaan 13.4.1995 annetun aluelain nro 63 24 pykälään ja 21.12.1978 annetun lain nro 845 14 pykälään, johon laissa viitataan. Alat, joita tuki koskee: Kaikki alat; kaikki palvelut Tuen myöntävän viranomaisen nimi ja osoite: Regione Piemonte - Direzione regionale alla formazione professionale - lavoro. Settore attività formativa, Via Magenta, 12 - I-10128 Torino Huomautuksia: Näiden sääntöjen nojalla voidaan yksittäiselle yritykselle myöntää julkista tukea koulutukseen enintään miljoona euroa (1936270000 Italian liiraa). Tuensaajat: koulutusta antavat yritykset (pk- tai suuryritykset), jotka nimetään etukäteen toiminnan hyväksymisen yhteydessä. Tuen numero:: XT 54/02 Jäsenvaltio: Yhdistynyt kuningaskunta Alue: Business Link Operators -verkko jakaa tuen West Yorkshiren, Essexin ja Devonin sekä Cornwallin alueelle Tukiohjelman nimike tai yksittäisen tuensaaneen yrityksen nimi: Pienyritysten koulutusohjelma (työturvallisuus- ja työterveyskoulutus) Oikeusperusta: Health and Safety at Work Act, etc. 1974 Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Arvioidut kokonaiskustannukset ovat 1,97 miljoonaa Englannin puntaa: 2002/2003 - 1,18 miljoonaa Englannin puntaa, 2003/2004 - 0,79 miljoonaa Englannin puntaa. Tuen enimmäisintensiteetti: Enintään 70 %. Yrityskohtainen tuki ohjelman kestoaikana on enintään 1000 Englannin puntaa. Täytäntöönpanopäivä: 29. heinäkuuta 2002 Tukiohjelman tai yksittäisen tuen kesto: 31. toukokuuta 2003 asti Tuen tarkoitus: Pienyritysten rahoitustarve todettiin Revitalising Health and Safety (RHS) Strategy -konsultointiprojektissa, jonka tavoitteena oli tämän ohjelman kehittäminen. Tukea myönnetään alle 10 työntekijän mikroyrityksille. Ohjelmasta myönnetään yrityksille rahoitusapua, jotta ne voivat osallistua työturvallisuus- ja työterveyskoulutukseen. Pienyrityksillä on usein vähän resursseja ja työturvallisuus- ja työterveysasioiden tuntemusta. Tavoitteena on auttaa pienyrityksiä asianmukaisten järjestelyjen käyttöönotossa ja lisätä käytännön tietoja työturvallisuudesta ja työterveydestä. Ohjelmalla pyritään lisäämään pienyritysten tietoisuutta turvallisuus- ja terveysriskeistä ja niiden hoitamisesta. Alat, joita tuki koskee: Kaikki alat Tuen myöntävän viranomaisen nimi ja osoite: Mel Draper Health and Safety Executive Rose Court 8SW 2 Southwark Bridge London SE1 9HS puhelin (44-207) 717 64 00 Muut tiedot: Kyseessä on pilottiohjelma ja yleinen tuki. Tuen numero: XT 55/02 Jäsenvaltio: Saksa Alue: Berliini Tukiohjelman nimike tai yksittäisen tuen saaneen yrityksen nimi: Ammatillinen jatkokoulutus ja työn organisoinnin joustavuuden kehittäminen Oikeusperusta: Verwaltungsvorschrift vom 5.7.2001 über betriebliche Weiterbildung und Flexibilisierung der Arbeitsorganisation Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Berliinin osavaltion talousarviossa noin 3,5 miljoonan euron määräraha Kokonaissumma, joka voidaan myöntää yritykselle yksittäisenä tukena yleiseen työntekijöiden ammattitaidon kehittämiseen: enintään 5000 euroa yhdelle koulutusalalle, enintään 25000 euroa kahdessa vuodessa, neuvonnan osalta enintään 1500 euroa. Tuen enimmäisintensiteetti: Jatkokoulutus: enintään 75 prosenttia; neuvonta: enintään 50 prosenttia Asetuksen (EY) N:o 68/2001 4 artiklan 3 ja 4 kohdan säännöksiä tukien sallitusta intensiteetistä noudatetaan. Täytäntöönpanopäivä: 1. marraskuuta 2001 Tukiohjelman tai yksittäisen tuen kesto: 31. joulukuuta 2003 saakka Tuen tarkoitus: Tarkoitus on tukea pk-yritysten työntekijöiden sopeutumista rakennemuutokseen. Painopiste on tietotekniikassa sekä erilaisten työaikamallien, työajan hallinnan ja etätyön käyttöönoton tukemisessa. Rakennemuutoksen myötä työntekijöiden pätevyyteen kohdistuvat vaatimukset ovat kasvaneet. Tukiohjelman tavoitteena on parantaa työntekijöiden työllistettävyyttä työpaikalla tapahtuvalla jatkokoulutuksella, sillä kerran hankittujen taitojen käyttöaika lyhenee jatkuvasti, mikä edellyttää ammattitaidon jatkuvaa uudistamista ja edelleenkehittämistä. Samalla lievennetään myös ammattitaitoisen työvoiman puutetta. Koulutuksessa saatuja tietoja voidaan hyödyntää useissa eri yrityksissä. Tukiohjelma vastaa Euroopan työllisyysstrategiaan sisältyviä elinikäisen oppimisen tavoitetta sekä tavoitetta parantaa sopeutumiskykyä tieto- ja viestintätekniikan käytön kautta. Joustavien työjärjestelyjen käyttöönotto tukemalla neuvontaa erilaisten työaikamallien, työajan hallinnan ja etätyön käyttöönoton yhteydessä parantaa perheen ja työn yhteensovittamismahdollisuuksia. Kyseessä on asetuksen (EY) N:o 68/2001 2 artiklan e alakohdassa tarkoitettu yleiskoulutus. Tämä osoitetaan asiakirjoin hakemusmenettelyn tai varojen käytön seurantamenettelyn yhteydessä. Alat, joita tuki koskee: Kaikki alat Tuen myöntävän viranomaisen nimi ja osoite: Investitionsbank Berlin Bundesallee 210 D - 10719 Berlin sekä Senatsverwaltung für Wirtschaft, Arbeit und Frauen - V B Storkower Straße 134 D - 10407 Berlin Muut tiedot: Tukiohjelma on osa - komission 29. joulukuuta 2000 hyväksymää EU:n rakennerahastojen toimia Berliinissä koskevaa toimintaohjelmaa (tavoite 1), - komission 3. joulukuuta 2001 hyväksymää EU:n rakennerahastojen toimia Berliinissä koskevaa yhtenäistä ohjelma-asiakirjaa (tavoite 2), sekä - komission 10. lokakuuta 2000 hyväksymää yhtenäistä ohjelma-asiakirjaa, joka koskee työmarkkinoiden ja henkilöstövoimavarojen kehittämistä tavoitteeseen 3 liittyvien toimien osalta Saksassa. Toimenpide/toimi, johon tukiohjelma kuuluu, on nimeltään "Ammatillinen jatkokoulutus, ammattitaidon kehittäminen, tiedotus ja neuvonta, organisaation ja työajan kehittäminen" ja on osa toimenpide- tai toimintalohkoa D (sopeutumiskyky ja yrittäjähenkisyys). Tähän toimenpiteeseen/toimeen kuuluva toiminta rahoitetaan osittain Euroopan sosiaalirahastosta.